  Анжелика Тихонова корреспондент Тулыс ву кошкон Удмуртиын оштолэзьлэн нырысетӥ декадаяз кутскоз. Со сярысь Россиысь МЧС-лэн элькунъя валтӥсь управлениезлэн кивалтӥсез Пётр Фомин улосвыл тӧро дорын аппарат кенешонын ивортӥз. Удмуртиын троссэ шуръёсты чакламъя 15-24 оштолэзе лэзёзы, азьло аръёслэсь кык-ньыль нуналлы азьвылгес Пётр Фомин, Россиысь МЧС-лэн элькунъя валтӥсь управлениезлэн кивалтӥсез Элькунысь уйпал ёросъёсын шуръёсты нырысь-валысь чакламъя 15-24 оштолэзе лэзёзы, шор ёросъёсын – 10-15 оштолэзе, лымшор ёросъёсын – 5-10 оштолэзе. Пичи шуръёс вылын йӧ кошкон вакыт 3-5 нунал кыстӥськоз, шор быдӟалаем но бадӟым шуръёсын – 5-7 нунал Пичи шуръёсын тудву 30 нунал ӵоже кошкоз, шор быдӟалаем но бадӟым шуръёсын – 40-45 нунал. Тужгес вуо нуналъёс туэ 20-29 оштолэзе луозы шуыса чаклало.  Тодэ вайытом, тулыс ву ӝутскон азьын ньыль тыметъёсысь вуэз лэзьыны кутскизы ини. Тегъёс: Мерлык Ижкар Удмуртия тудву тулыс  